FODBOLD: OB kan for alvor skyde sig ind i sæsonen, når holdet fredag aften får besøg af Randers FC i en kamp mellem to af de hold, der aspirerer til en top-seks-placering.

OB's nye norske angriber Sander Svendsen har i den grad haft foreløbig succes i det fynske. Først med to vigtige mål i sejren hjemme over Lyngby, og senest med det ekspålosive mål i Esbjerg, hvor OB hentede tre point.

Publikum i Odense vil glæde sig til at se, om nordmanden kan gentage den succes mod Randers.

Men samtidig bliver det spændende, om OB's nye tunesiske angriber Issam Jebali får spilletid og får vist, hvad type han er, og hvordan han passer ind i kollektivet.

Der er kickoff klokken 20.00 på Nature Energy Park, og man kan følge med i liveopdateringen allerede i optakten til kampen.